Sverre Koren Bjertnæs
Store norske leksikon,Kunst og estetikk,Bildende kunst,Samtidskunst,Norsk samtidskunst
Sverre Koren Bjertnæs er en norsk maler, kjent for sitt klassisk-orientert maleri basert på fotografisk forelegg. Etter 2010 utvidet han sin kunstneriske praksis til også å omfatte komplekse installasjoner og multimediale uttrykk.
Bjertnæs var elev av Odd Nerdrum fra 1993. Fra 1995 til 1999 studerte han ved Statens Kunstakademi. Han har mastergrad fra The Dutch Art Institute (DAI) i Nederland.Bjertnæs debuterte i Bjarne Melgaards galleri Norsk Anarkistisk Fraksjon i Oslo i 2000. Etter en periode med bilder i Nerdrum-tradisjonen med mørke billedrom og brungule farger, utviklet han sine figurative motiver i mer moderne, fotorealistisk retning. I starten i en dempet fargekoloritt.I en utstilling i 2006, kalt Implosion, viste han store fargesterke malerier med motiver fra Las Vegas og amerikansk kulturindustri. Arbeider i utvalg: Det store bildet (2016)  Egomania (2004)  Rainbow Crucifixion (2003)  Stella, Signe, Christina (2000) Utstillinger i utvalg: 2021: Avstand, Kunsthall Trondheim 2019: Ikke alt som har vært skal være med videre, Haugar Vestfold Kunstmuseum 2014: Nervous Fluid, Stenersenmuseet 2013: «Hvis du virkelig elsket meg, ville du kunne innrømme at du skammer deg over meg», White Columns galleri i New York i 2013 2011: After Shelly Duvall '72 (Frogs on the High Line), Gallery Maccarone i New York 2010: Obsolete, Trondheim kunstmuseum 2009: Nordnorsk kunstmuseum, Tromsø 2006: Implosion, Galleri K, Oslo 2000: Norsk Anarkistisk Fraksjon, Oslo Litterære utgivelser Bjertnæs, Sverre. Mine bilder; om kunst og alkohol. 2021. Aschehoug. Oslo. Bjertnæs, Sverre og Faurby, Carl Martin. Avstand. 2021. Uten tittel As. Oslo. Med tekster av Finn Skårderud, Sissel Gran, Thomas Dybdahl, Sumaya Jirde Ali og Carl Frode Tiller. Illustrasjoner av Sverre Bjertnæs. Utgitt i forbindelse med utstillingen Avstand (2021) ved Kunsthall Tronheim.  Ljøgodt, Knut. Sverre Bjertnæs – Works. 2019. Arnoldsche forlag. Isbn 9783897905566. Les mer i Store norske leksikon maleri installasjoner Odd Nerdrum Bjarne Melgaard Eksterne lenker Forfattersiden til Sverre Bjertnæs hos Aschehoug forlag